CELEX: 
Language: hr
Date: 2019-12-17 00:00:00
Title: DELEGIRANA DIREKTIVA KOMISIJE (EU) .../… o izmjeni, u svrhu prilagodbe znanstvenom i tehničkom napretku, Priloga IV. Direktivi 2011/65/EU Europskog parlamenta i Vijeća u pogledu izuzeća za uporabu kadmija u određenim cijevima videokamera otpornih na zračenje

EUROPSKA
                           KOMISIJA
                                                   Bruxelles, 17.12.2019.
                                                   C(2019) 9071 final
                   DELEGIRANA DIREKTIVA KOMISIJE (EU) .../…
                                      оd 17.12.2019.
      o izmjeni, u svrhu prilagodbe znanstvenom i tehničkom napretku, Priloga IV.
   Direktivi 2011/65/EU Europskog parlamenta i Vijeća u pogledu izuzeća za uporabu
            kadmija u određenim cijevima videokamera otpornih na zračenje
                                 (Tekst značajan za EGP)
HR                                                                                 HR
 ---pagebreak---                                                OBRAZLOŽENJE
   1.       KONTEKST DELEGIRANOG AKTA
   Ovom Delegiranom direktivom Komisije izmjenjuje se, u svrhu prilagodbe tehničkom
   napretku, Prilog IV. Direktivi 2011/65/EU Europskog parlamenta i Vijeća o ograničenju
   uporabe određenih opasnih tvari u električnoj i elektroničkoj opremi (preinaka) 1 (RoHS 2) u
   pogledu izuzeća za posebne primjene koje sadržavaju kadmij.
   Direktivom RoHS 2 ograničava se uporaba određenih opasnih tvari u električnoj i
   elektroničkoj opremi, kako je predviđeno njezinim člankom 4. Na snagu je stupila
   21. srpnja 2011.
   Trenutačno ograničene tvari navedene u Prilogu II. Direktivi RoHS 2 su sljedeće: olovo, živa,
   kadmij, šesterovalentni krom, polibromirani bifenili (PBB), polibromirani difenil-eteri
   (PBDE), bis(2‑ etilheksil)ftalat (DEHP), butil-benzil-ftalat (BBP), dibutil-ftalat (DBP) i
   diizobutil-ftalat (DIBP). U prilozima III. i IV. Direktivi RoHS 2 navode se materijali i
   komponente električne i elektroničke opreme (EEO) za posebne primjene izuzete iz
   ograničenja za tvari iz članka 4. stavka 1. te direktive.
   Člankom 5. predviđa se prilagođavanje priloga III. i IV. znanstvenom i tehničkom napretku
   (uvrštavanje, obnavljanje, izmjene i ukidanje izuzeća). U skladu s člankom 5. stavkom 1.
   točkom (a) izuzeća se trebaju uvrstiti u priloge III. i IV. samo ako to uvrštavanje ne narušava
   zaštitu okoliša i zdravlja predviđenu Uredbom (EZ) br. 1907/20062 i ako je ispunjen bilo koji
   od sljedećih uvjeta: njihova eliminacija ili zamjena putem izmjena u dizajnu ili materijalima i
   komponentama za koje nije potreban ni jedan od materijala ili tvari navedenih u Prilogu II.
   nije izvediva iz znanstvenih ili tehničkih razloga, pouzdanost zamjenskih tvari nije osigurana
   ili postoji vjerojatnost da ukupno negativno djelovanje na okoliš, zdravlje i sigurnost
   potrošača uzrokovano zamjenom prevlada koristi od te zamjene za okoliš, zdravlje i sigurnost
   potrošača.
   Nadalje, člankom 5. stavkom 1. utvrđuje se da Europska komisija (dalje u tekstu „Komisija”)
   pojedinačnim delegiranim aktima u skladu s člankom 20. uvrštava materijale i komponente
   električne i elektroničke opreme za posebne primjene u popise iz priloga III. i IV. Člankom 5.
   stavkom 3. i Prilogom V. utvrđuje se postupak za podnošenje zahtjeva za odobrenje,
   obnavljanje i opoziv izuzeća.
   2.       SAVJETOVANJA PRIJE DONOŠENJA AKTA
   Od objave Direktive RoHS 2 Komisija je od gospodarskih subjekata primila brojne zahtjeve3,
   u skladu s odredbama članka 5. stavka 3. i Priloga V., za nova izuzeća i za obnavljanje
   postojećih izuzeća.
   Komisija je u prosincu 2015. primila zahtjev za novo izuzeće za uporabu kadmija u
   videokamerama izrađenima za uporabu u okruženjima koja su izložena ionizirajućem
   zračenju s brzinom doze većom od 100 Gy/h i ukupnom dozom većom od 100 kGy sa
   središnjom rezolucijom većom od 450 TV linija (zahtjev br. A-2016).
   Kako bi ocijenila zahtjev za izuzeće, Komisija je pokrenula studiju za provođenje potrebne
   tehničke i znanstvene procjene, uključujući osmotjedno otvoreno internetsko savjetovanje s
   dionicima4 o zahtjevu. U savjetovanju s dionicima primljen je jedan odgovor.
   1
           SL L 174, 1.7.2011., str. 88.
   2
           SL L 396, 30.12.2006., str. 1.
   3
           Popis je dostupan na: http://ec.europa.eu/environment/waste/rohs_eee/adaptation_en.htm
HR                                                        1                                        HR
 ---pagebreak---    Objavljeno je završno izvješće koje sadržava procjenu zahtjeva5; dionici su obaviješteni.
   Komisija se zatim na sastanku stručnjaka 22. rujna 2017. savjetovala sa stručnom skupinom
   država članica za delegirane akte na temelju Direktive RoHS 2. Stručnjaci su se složili s
   predstavljenim nacrtom, s tim da je velika skupina stručnjaka ostala suzdržana. U skladu sa
   Smjernicama za bolju regulativu nacrt delegirane direktive objavljen je na portalu za bolju
   regulativu na razdoblje od četiri tjedna tijekom kojeg se javnost mogla očitovati. Nisu
   zaprimljene nikakve primjedbe. Poduzeti su svi potrebni koraci u skladu s člankom 5.
   stavcima od 3. do 7. u vezi s izuzećima za ograničenja za tvari6. Vijeće i Europski parlament
   obaviješteni su o svim aktivnostima.
   U završnom izvješću posebno su istaknute sljedeće tehničke informacije i ocjene:
            Videokamere otporne na zračenje upotrebljavaju se za inspekciju i aktivnosti općeg
             nadzora u nuklearnim elektranama, kao i u postrojenjima za obradu otpada od
             nuklearnog goriva. Kako bi mogle izdržati visoku razinu zračenja specifičnu za te
             objekte i istodobno dosegnuti dovoljnu razinu optičke učinkovitosti, potrebne su
             specijalizirane cijevi kamera sa slojem koji sadržava kadmij masenog udjela od 58,7 %.
            Trenutačno na tržištu nisu dostupne alternative bez kadmija koje bi omogućile
             potrebnu kombinaciju optičke učinkovitosti i dostatne otpornosti na zračenje.
   Primjene na koje se odnosi zahtjev za izuzeće razvrstane su u kategoriju 9.7; zahtjev za
   izuzeće stoga se odnosi na Prilog IV. Direktivi 2011/65/EU. Rezultati ocjenjivanja pokazuju
   da se konkretnim izuzećem ne bi narušila zaštita okoliša i zdravlja predviđena Uredbom (EZ)
   br. 1907/2006 (REACH), u skladu s člankom 5. Direktive 2011/65/EU. Nadalje, zahtjev za
   izuzeće ispunjava barem jedan relevantni kriterij iz članka 5. stavka 1. točke (a): budući da za
   predmetne primjene trenutačno nisu dostupne pouzdane alternative niti je vjerojatno da će se
   uskoro pojaviti na tržištu, opravdano je odobravanje izuzeća s maksimalnim razdobljem
   valjanosti od sedam godina. Kako pouzdane zamjenske tvari još nisu dostupne, ne očekuju se
   negativni socioekonomski utjecaji zamjene u tom razdoblju. Ne očekuje se ni da će odobreno
   razdoblje valjanosti negativno utjecati na inovacije.
   3.        PRAVNI ELEMENTI DELEGIRANOG AKTA
   Delegiranom direktivom odobrava se izuzeće od ograničenja iz članka 4. stavka 1., za
   uporabu kadmija u posebnim primjenama, koje treba uvrstiti u Prilog IV. Direktivi
   2011/65/EU.
   Kako je propisano Direktivom 2011/65/EU te posebno u skladu sa zahtjevima iz njezina
   članka 5. stavka 1. točke (a), instrument je delegirana direktiva.
   4
           Razdoblje savjetovanja: od 28. listopada do 22. prosinca 2016.
   5
           https://publications.europa.eu/en/publication-detail/-/publication/e8c8a008-3e99-11e7-a08e-
           01aa75ed71a1
   6
           Popis potrebnih administrativnih koraka dostupan je na internetskim stranicama Komisije. U
           Međuinstitucijskom registru delegiranih akata na adresi https://webgate.ec.europa.eu/regdel/#/home
           može se vidjeti u kojoj se fazi postupka nalazi svaki nacrt delegiranog akta.
   7
           Kategorije navedene u Prilogu I. Direktivi 2011/65/EU su sljedeće: 1. veliki kućanski uređaji; 2. mali
           kućanski uređaji; 3. oprema informatičke tehnike (IT) i oprema za telekomunikacije; 4. oprema široke
           potrošnje za razonodu; 5. rasvjetna oprema; 6. električni i elektronički alati; 7. igračke, oprema za
           razonodu i sportska oprema; 8. medicinski proizvodi; 9. instrumenti za praćenje i kontrolu uključujući
           instrumente za praćenje i kontrolu u industriji; 10. automatski samoposlužni uređaji; 11. ostali EEO koji
           nije obuhvaćen nijednom od gore navedenih kategorija.
HR                                                          2                                                        HR
 ---pagebreak---    Cilj je delegirane direktive doprinijeti zaštiti zdravlja ljudi i okoliša te uskladiti odredbe za
   funkcioniranje unutarnjeg tržišta u području električne i elektroničke opreme dopuštanjem
   uporabe inače zabranjenih tvari za posebne primjene u skladu s odredbama i pod uvjetima
   Direktive RoHS 2 te postupkom utvrđenim tom direktivom za prilagođavanje priloga III. i IV.
   znanstvenom i tehničkom napretku.
   U skladu s načelom proporcionalnosti, ova mjera ne prelazi ono što je potrebno za
   ostvarivanje njezina cilja.
   Prijedlog ne utječe na proračun EU-a.
HR                                                  3                                                HR
 ---pagebreak---                         DELEGIRANA DIREKTIVA KOMISIJE (EU) .../…
                                              оd 17.12.2019.
         o izmjeni, u svrhu prilagodbe znanstvenom i tehničkom napretku, Priloga IV.
      Direktivi 2011/65/EU Europskog parlamenta i Vijeća u pogledu izuzeća za uporabu
                kadmija u određenim cijevima videokamera otpornih na zračenje
                                         (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2011/65/EU Europskog parlamenta i Vijeća od 8. lipnja 2011. o
   ograničenju uporabe određenih opasnih tvari u električnoj i elektroničkoj opremi8, a osobito
   njezin članak 5. stavak 1. točku (a),
   budući da:
   (1)     Direktivom 2011/65/EU propisuje se da države članice moraju osigurati da električna i
           elektronička oprema stavljena na tržište ne sadržava opasne tvari navedene u
           Prilogu II. toj direktivi. To se ograničenje ne primjenjuje na određene izuzete primjene
           koje su specifične za medicinske proizvode i instrumente za praćenje i kontrolu te su
           navedene u Prilogu IV. toj direktivi.
   (2)     Kategorije električne i elektroničke opreme na koje se primjenjuje Direktiva
           2011/65/EU navedene su u Prilogu I. toj direktivi.
   (3)     Kadmij je ograničena tvar navedena u Prilogu II. Direktivi 2011/65/EU.
   (4)     Komisija je 3. prosinca 2015. primila zahtjev u skladu s člankom 5. stavkom 3.
           Direktive 2011/65/EU za uvrštenje izuzeća na popis u Prilogu IV. toj direktivi za
           uporabu kadmija u određenim cijevima videokamera otpornih na zračenje („zatraženo
           izuzeće”).
   (5)     U skladu s člankom 5. stavkom 7. Direktive 2011/65/EU u okviru ocjenjivanja
           zahtjeva provedena su savjetovanja s dionicima.
   (6)     Kadmij u cijevima videokamera potreban je kako bi se postigla zadovoljavajuća
           otpornost na zračenje i optička učinkovitost videokamera koje se upotrebljavaju u
           okruženjima izloženima visokim dozama zračenja, kao što su nuklearne elektrane i
           objekti za obradu nuklearnog otpada.
   (7)     Trenutačno na tržištu nisu dostupne alternative bez kadmija koje bi omogućile
           potrebnu kombinaciju optičke učinkovitosti i dostatne otpornosti na zračenje.
   (8)     Zbog nedostatka alternativa zamjena ili eliminacija kadmija znanstveno je i tehnički
           neizvediva u određenim cijevima videokamera. Izuzeće je u skladu s Uredbom (EZ)
   8
           SL L 174, 1.7.2011., str. 88.
HR                                                  4                                               HR
 ---pagebreak---            br. 1907/2006 Europskog parlamenta i Vijeća9 i stoga se njime ne narušava zaštita
           okoliša i zdravlja koja je njome predviđena.
   (9)     Stoga je primjereno odobriti zatraženo izuzeće tako da se primjene obuhvaćene tim
           izuzećem u pogledu električne i elektroničke opreme kategorije 9 uvrste u Prilog IV.
           Direktivi 2011/65/EU.
   (10)    Zatraženo izuzeće trebalo bi odobriti u trajanju od sedam godina od [datuma objave
           ove Direktive u Službenom listu], u skladu s člankom 5. stavkom 2. prvim
           podstavkom Direktive 2011/65/EU. Imajući na umu rezultate stalnih nastojanja da se
           pronađu pouzdane zamjene, razdoblje trajanja izuzeća ne bi trebalo negativno utjecati
           na inovacije.
   (11)    Direktivu 2011/65/EU trebalo bi stoga na odgovarajući način izmijeniti,
   DONIJELA JE OVU DIREKTIVU:
                                                     Članak 1.
   Prilog IV. Direktivi 2011/65/EU mijenja se kako je navedeno u Prilogu ovoj Direktivi.
                                                     Članak 2.
   1.        Države članice najkasnije do [posljednjeg dana petog mjeseca nakon dana stupanja
             na snagu ove Direktive] donose i objavljuju zakone i druge propise potrebne za
             usklađivanje s ovom Direktivom. One Komisiji odmah dostavljaju tekst tih odredaba.
             One te odredbe primjenjuju od [posljednjeg dana petog mjeseca nakon dana stupanja
             na snagu ove Direktive + 1 dan].
             Kada države članice donose te odredbe, one sadržavaju upućivanje na ovu Direktivu
             ili se na nju upućuje prilikom njihove službene objave. Države članice određuju
             načine tog upućivanja.
   2.        Države članice Komisiji dostavljaju tekst glavnih odredaba nacionalnog prava koje
             donesu u području na koje se odnosi ova Direktiva.
                                                     Članak 3.
   Ova Direktiva stupa na snagu dvadesetog dana od dana objave u Službenom listu Europske
   unije.
   9
           Uredba (EZ) br. 1907/2006 Europskog parlamenta i Vijeća od 18. prosinca 2006. o registraciji,
           evaluaciji, autorizaciji i ograničavanju kemikalija (REACH) i osnivanju Europske agencije za
           kemikalije (SL L 396, 30.12.2006., str. 1.).
HR                                                       5                                               HR
 ---pagebreak---                                            Članak 4.
   Ova je Direktiva upućena državama članicama.
   Sastavljeno u Bruxellesu 17.12.2019.
                                            Za Komisiju
                                            Predsjednica
                                            Ursula von der LEYEN
HR                                             6                 HR
 ---documentbreak---                            EUROPSKA
                           KOMISIJA
                                                   Bruxelles, 17.12.2019.
                                                   C(2019) 9071 final
                                                   ANNEX
                                        PRILOG
                              Delegiranoj direktivi Komisije
      o izmjeni, u svrhu prilagodbe znanstvenom i tehničkom napretku, Priloga IV.
   Direktivi 2011/65/EU Europskog parlamenta i Vijeća u pogledu izuzeća za uporabu
            kadmija u određenim cijevima videokamera otpornih na zračenje
HR                                                                                 HR
 ---pagebreak---                                             PRILOG
   U Prilogu IV. Direktivi 2011/65/EU dodaje se sljedeći unos 44.:
   „44.        Kadmij u cijevima videokamera otpornih na zračenje izrađenima za kamere sa
               središnjom rezolucijom većom od 450 TV linija koje se upotrebljavaju u
               okruženjima u kojima izloženost ionizirajućem zračenju premašuje 100 Gy/sat te
               je ukupna doza veća od 100 kGy.
               Primjenjuje se na kategoriju 9. Istječe [posljednjeg dana osamdeset i četvrtog
               mjeseca nakon objave ove Direktive u Službenom listu].”
HR                                                1                                           HR